en en en en en en en en en en es en en en gu de it gu en gu gu gu en gu en gu en gu en en en gu en gu gu gu en gu gu gu en gu gu gu en gu gu gu en gu gu gu en gu gu gu en gu en gu gu gu gu gu gu gu gu gu en en en en en en en tl en en en en en en
best hangout places in Dholka, Gujarat- m.divyabhaskar.co.in
અ'વાદને અડીને આવેલા આ શહેરમાં માણવા જેવું છે ઘણું!
Divyabhaskar.com | Jun 06,2017 12:12 PM IST
લાઇફસ્ટાઇલ ડેસ્કઃ અમદાવાદથી માત્ર એક કલાકના અંતરે આવેલું ધોળકા શહેર વિશે તમે જાણતા જ હશો. તમે ઘણીવાર તે શહેરમાં કામ અર્થે ગયા પણ હશો અથવા મુખ્ય હાઇવેથી ત્યાં પસાર તો થયા જ હશો. આજે અહીં જાણો, ધોળકા શહેરમાં ફરવાલાયક એવા સ્થળો અંગે જેના વિશે સાંભળ્યા બાદ તમે એક દિવસની મુલાકાત ગોઠવી જ દેશો.
ગુજરાતના ગણતરીના સુંદર તળાવોમાંથી એક મલાવ તળાવનું બાંધકામ ઇ.સ.1050માં થયું હોવાનો અંદાજ છે. આ તળાવનું ક્ષેત્રફળ 46 એકર છે. તેનું બંધારણ પાટણના સહસ્ત્રલિંગ અને વિરમગામના મુનસર તળાવને મળતું આવે છે. આ તળાવની ચારેતરફ પગથિયાંની ફરસબંધી છે. આ તળાવની ચારેતરફ પગથિયાંની ફરસબંધી છે, તળાવની મધ્યમાં એક વિહાર બંગલી છે, જ્યાં જવા માટે પત્થરનો પુલ બાંધેલો છે. તળાવમાં પાણી આવવાના માર્ગમાં તળાવની નજીક એક રુદ્રકુંડ બાંધવામાં આવ્યો છે. કુંડની ચારેબાજુએ પત્થરમાંથી કંડારીને 11 રુદ્ર બેસાડવામાં આવ્યા છે. જ્યારે રુદ્ર કુંડ ભરાઇને રુદ્રોના મુખ સુધી પાણી આવે ત્યારે તળાવ સંપુર્ણ રીતે ભરાઇ ગયેલું હોય છે.
આ જ તળાવના લોકેશન પર ડાયરેક્ટર નિખિલ અડવાણીની ફિલ્મ 'કટ્ટી બટ્ટી'નું શૂટિંગ પણ થયેલું છે. જેમાં કંગના દુલ્હનના અવતારમાં જોવા મળી હતી.
આગળની સ્લાઇડ્સમાં જાણો, ધોળકા શહેરના અન્ય જોવાલાયક સ્થળો વિશે...
(Travel Gujarati News) સાથે જોડાયેલા અન્ય (Lifestyle Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: best hangout places in Dholka, Gujarat
(Read News in Gujarati from Divya Bhaskar)
ખાન મસ્જિદનો ટોડો તથા ખાન તળાવ
ખાન મસ્જિદનો ટોડો તથા ખાન તળાવ
આ મસ્જિદ મહંમદ બેગડાના બીજાં દરબારી અલેફખાન ભુકાલીએ હિજરી સં. 919માં બંધાવી હતી. આ મસ્જિદનું બાંધકામ સ્થાપત્યકળાની દ્રષ્ટિએ ભારતના ઇંટ-ચૂનાના સ્થાપત્યોમાં ગૌરવ સમાન ગણાય છે. આ મસ્જિદમાં ઇંટ અને ચૂનાના ત્રણ વિશાળ ઘુમ્મટો બાંધવામાં આવ્યા છે, તે ભાગ્યે જ તમને અન્ય કોઇ સ્થળે જોવા મળશે. આ મસ્જિદની ઇમારત 125 ફૂટ ઉંચી છે અને તે ધોળકાની સૌથી ઉંચી ઇમારત છે. આ મસ્જિદને અડીને ખાન સરોવર આવેલું છે.
કલીકુંડ પાર્શ્વનાથ મંદિર (જૈન મંદિર)
કલીકુંડ પાર્શ્વનાથ મંદિર (જૈન મંદિર)
મુનિ શ્રી રાજેન્દ્ર વિજયજી તથા મુનિ શ્રી રાજશેખર વિજય જી વિ.સ. 2013માં ધોળકામાં આવ્યા ત્યારે ભોલાપોળમાં આવેલા આદિનાથના દેરાસરના ભોંયરામાં બિરાજમાન શ્રીકલીકુંડ પાર્શ્વનાથ ભગવાનના દર્શન કરતાં તેઓને ધોળકામાં ભવ્યતીર્થ બનાવવાની અંતઃસ્ફૂર્ણા થઇ હતી. જેના ફળસ્વરૂપે 1982માં શ્રી કલીકુંડ પાર્શ્વનાથ ભગવાનની પ્રતિષ્ઠા કરવામાં આવી હતી. આ તીર્થધામમાં જ્ઞાનમંદિર, ધર્મશાળા, ભોજનશાળા, આરાધના ભુવન, ચંપાવિહાર, યાત્રિક ભવન, આયંબિલ ભવન, ભાતીખાનું વગેરેનું નિર્માણ થયું. દર વર્ષે હજારોની સંખ્યામાં જૈનો અને જૈનેતર ભાવિકો આ પવિત્ર તીર્થધામમાં દર્શનાર્થે આવે છે.
પાંચ પાંડવોની શાળા (બહેલોલ ખાન ગાજીની મસ્જિદ)
પાંચ પાંડવોની શાળા (બહેલોલ ખાન ગાજીની મસ્જિદ)
બહેલોલખાન ગાજીની મસ્જિદ ઇ.સ 1933માં બંધાઇ હોવાની માન્યતા છે. આ સમયે ગુજરાતમાં મહમદ તઘલખના સુબા અલયખાનની સત્તા પ્રવર્તતી હતી. આ મસ્જિદનો વચ્ચેનો ઘુમ્મટ અન્ય બે ઘુમ્મટ કરતા ઉંછો છે અને તેમાં જમણી બાજુએ સ્ત્રીઓ માટે પત્થરની જાળીવાળો અલાયદો ખંડ છે. દિલ્હીના સુલતાન મહંમદ તઘલખના રાજ્યકાળ દરમિયાન બહેલોલખાન ધોળકાના કાજી એટલે ન્યાયાધીશ હતા. પુરૂષોના નમાજના સ્થાનથી સાત ફૂટ ઉંચી ઓટલાની બેઠકને પુષ્પો અને સ્વસ્તિકોની પત્થરની સુંદર જામીન જાળીને પરદાથી અલગ પાડીને સ્ત્રીઓ માટે નમાજનું સ્થાન બનાવવામાં આવ્યું છે. સ્ત્રીઓ માટેના નમાજ સ્થાનનો આરંભ સર્વ પ્રથમ ધોળકાની મસ્જિદમાંથી જ શરૂ થયો તેવી માન્યતા છે.
પ્રમુખ સ્વામિ મહારાજનું સ્વામિનારાયણ મંદિર
પ્રમુખ સ્વામિ મહારાજનું સ્વામિનારાયણ મંદિર
સંત શ્રી પ્રમુખ સ્વામીની પ્રેરણાથી ધોળકા ખેડા હાઇ વે પર ભગવાન સ્વામીનારાયણના એક ભવ્ય મંદિરનું નિર્માણ કરવામાં આવ્યું છે. આ મંદિરમાં ભગવાનની મૂર્તિઓની પ્રતિષ્ઠા 2001માં કરવામાં આવી હતી.
જુમ્મા મસ્જિદ (નગીના મસ્જિદ/ ટાંકા મસ્જિદ)
જુમ્મા મસ્જિદ (નગીના મસ્જિદ/ ટાંકા મસ્જિદ)
આ મસ્જિદમાં નીચે મોટું ટાંકુ હોવાથી તે ટાંકા મસ્જિદ તરીકે પણ ઓળખાય છે. આ મસ્જિદમાં એક અરબી, એક ફારસી અને અરબી-ફારસી મિશ્ર ભાષામાં લખાયેલા ત્રણ શિલાલેખો ફિરોજશાહ તઘલખાના શાસનકાળના હોવાનું માનવામાં આવે છે. જો કે, આ જૂની જામા મસ્જિદ 1361માં મલિક મફર્રહઅલ-સુલતાનીએ બંધાવી હોવાના લેખ પણ છે. આ મસ્જિદના મોટાં લંબચોરસ ખંડમાં જે મસ્જિદનું દિવાન ઉપજાવવામાં આવ્યું છે, તે વિશાળ ખંડ સ્થાનિક લોકવાયકા અનુસાર ભીમના રસોડાં તરીકે ઓળખાય છે. મસ્જિદની બાંધણી પરથી તેનું મૂળ મકાન કોઇ જૈન દેરાસરનું કે ઉપાસરાનું હશે તેવું લાગે છે.
ગુજરાતમાં આવેલા મહાદેવના મંદિરોમાં ચંદ્રમૌલીશ્વર મહાદેવનું સ્થાન અનોખું છે. લિંગ આકારના નાના મોટાં પરપોટાં (સ્ફટિક) જેવા ગણાતા પત્થરોના ઝૂમાઓએ મહાદેવના લિંગનું સ્વરૂપ ધારણ કર્યુ છે. વિવિધ શિવલિંગના ઝૂમખાઓ પૈકી એક શિવલિંગ પર ચંદ્રકળાની અસર થાય છે. શિવલિંગ મંદિરની અંદર હોવા છતાં ચંદ્રકળાની લિંગ પર થતી અસર આશ્ચર્ય પેદા કરે છે. ચંદ્રની કળાની સાથે શિવલિંગ પરની સફેદ છાપમાં જે વધઘટ થાય છે તેના કારણે આ મંદિર ચંદ્રમૌલીશ્વર તરીકે ઓળખાય છે. પાણીના પરપોટાં જેવા શિવલિંગોના ઝૂમા દેખાતા હોવાથી તેને પરપોટેશ્વર (પરપોટીયા) મહાદેવ તરીકે પણ ઓળવામાં આવે છે.
આગળની સ્લાઇડ્સમાં જાણો, ધોળકાની આસપાસના ફરવાલાયક સ્થળો વિશે...
ધોળકા તાલુકાના ધાર્મિક તથા અન્ય જોવાલાયક સ્થળોઃ
ગણેશજીનું મંદિર, ગણેશ ધોળકા (ગણપતિપુરા)
અરણેજ બુટ ભવાની માતાજીનું મંદિર, અરણેજ
હડપ્પન સંસ્કૃતિના અવશેષોનું મ્યુઝીયમ, લોથલ
સપ્ત નદીઓનું સંગમ સ્થળ, વૌઠા
બુટ ભવાની માતાજીનું મંદિર તથા વાવ,ત્રાંસદ રોડ
ચંડીનાથ મહાદેવ તથા બ્રહમાણી માતાજીનું મંદિર, ચંડીસર
Copyright © 2017 - 18 DB Corp ltd., All Rights Reserved.